Trelis/gawiki huggingface dataset:
Fearas baile. Gléas a mbaintear feidhm as sa bhaile a ghluaiseann faoi chumhacht aibhléise is ea fearas baile nó fearas teaghlaigh. Déanann na fearais seo rudaí éagsúla — fuineann siad arán, teannann siad oráistí chun sú oráistí a dhéanamh, glanann folúsghlantóir an t-urlár, meascann siad agus suaitheann siad bia, níonn siad éadaí agus na gréithe agus a lán rudaí eile. Is féidir le daoine leas a bhaint as fearais bhaile i gcomhair nithe pearsanta amhail scuab fiacla aibhléiseach, gléas bearrtha, nó iarann gruaige.
Is féidir leis an aibhléis teacht díreach ón chóras aibhléise nó ó chadhnraí. Murach na fearais seo, bheadh saol deacair ag daoine sa bhaile agus bheadh a lán dua ag baint le mórán oibre a dhéantar sa bhaile.
An Beirneach. Scríbhneoir agus gníomhaí ar son na Gaeilge ab ea Liam Ó Beirn nó An Beirneach (c.1869–1949).
Saolaíodh sé i gCeathrú na Gaoithe, Contae na Gaillimhe sa dara leath den naoú haois déag. Bhí suim aige sa Ghaeilge. Scríobh sé leabhair faoi ainm cleite "An Beirneach".
Custard.  &lt;ns&gt;0&lt;/ns&gt;
 &lt;revision&gt;
 &lt;parentid&gt;1126146&lt;/parentid&gt;
 &lt;timestamp&gt;2023-02-06T07:32:45Z&lt;/timestamp&gt;
 &lt;contributor&gt;
 &lt;username&gt;Alison&lt;/username&gt;
 &lt;/contributor&gt;
 &lt;comment&gt;-dup&lt;/comment&gt;
 &lt;model&gt;wikitext&lt;/model&gt;
 &lt;format&gt;text/x-wiki&lt;/format&gt;
Bainne, uibheacha, siúcra agus gránphlúr (go minic) bruite le chéile mar mhilseog srl is ea custard (breachtán sa Meán-Ghaeilge).
Is milseog é agus lena chois sin, cuirtear i mórán borróga é freisin, amhail "Berliner". 
Buíonn dath buí nó bánbhuí air de bharr buíocáin na n-uibheacha. Is féidir é a ithe te nó fuar.
Is féidir le custard a bheith tiubh agus meallach nó is féidir leis bheith sreabhach. Nuair atá sé sreabhach, tá sé oiriúnach mar anlann agus doirtear ar bhia eile é amhail toirtín.
Crann. Is éard atá i gceist le crann ná fás mór ard a bhfuil stoc is géaga is duilleoga air, nó planda mór ilbhliantúil le gas amháin adhmadach féiniompartha a dtugtar an stoc nó an chabhail air. 
Tréithe.
Fásann crann go hairde mhaith roimh chraobhadh amach chun an fhleasc dhuilleogach a dhéanamh. Cruthanna ilghnéitheacha ann, ó fhoirmeacha caola colúnacha go dtí foirmeacha a spréann i bhfad amach, agus is féidir le crann a bheith duillsilteach nó síorghlas. 
Is as an tamhan a fhásann na craobhacha. Bíonn an tamhan clúdaithe le coirt. Gach bliain, méadaíonn an tamhan. Fásann coirt nua air agus bíonn gach coirt níos leithne ná an ceann roimhe. Bíonn na coirteacha seo ar nós fáinní sa tamhan.
Glaoitear garrán nó coilleog ar áit in a bhfuil líon beag crainn ag fás ann. Má tá na céadta crann ann, glaoitear coill air. Má tá an coill ollmhór, glaoitear foraois ar na gcrainn sin. Glaoitear buinneán, failleagán nó fásán ar chrann óg.
Is féidir crainn a aicmiú ar go leor bealaí, mar shampla
Éiceolaíocht.
Tá tábhachtach thar na bearta ag baint le crainn. Gan iad ní bheadh formhór na nithe beo ar domhan in ann maireachtáil in aon chor. Cuidíonn crainn le creimeadh a sheachaint nó a mhaolú. Súnn crainn agus plandaí dé-ocsaíd charbóin isteach agus scaoileann siad ocsaigin amach. Murach crainn, ní bheadh a dhóthain ocsaigin ar fáil do na nithe eile atá beo. Cónaíonn ainmhithe i gcrainn nó i scáth crainn. Tógann éanlaithe neadacha i gcraobhacha. Cónaíonn ioraí i bpoill i dtamhain na gcrann.
Úsáid.
Itear baill éagsúla an chrainn. Itheann daoine agus ainmhithe eile torthaí na gcrann amhail úlla, oráistí, bananaí agus araile. Itear cnónna freisin. Itheann feithidí agus ainmhithe na duilleoga.
Baintear feidhm as chrainn mar ábhar tógála. Déanann éanlaithe a neadacha le duilleoga agus géaga bídeacha. Leagann agus gearrann daoine crainn chun troscáin a dhéanamh. Gearrtar na crainn agus glaoitear adhmad ar an ábhar crua a fhaightear ón gcrann. Níl teorainn leis na mbealaí ar féidir feidhm a bhaint as adhmad.
Crainn in Éirinn.
Déantar cur síos cuimsitheach sa leabhar Crainn agus Toir, le Máirín Uí Chonchubhair, ar chrainn na hÉireann: a dtábhacht miotaseolaíochta agus topagrafaíochta, litríochta, míochaine agus béaloidis; a dtábhacht mar shiombail an dúchais agus a ról i bhforbairt na mainistreacha agus na n-eastát tar éis teacht na Normannach i leith.
Leaba. Troscán chun dul a chodladh ann nó chun luí air is ea an leaba. Bíonn siad fada agus fairsing le bheith oiriúnach do dhuine fásta síneadh amach ar bharr an leaba. Bíonn tocht ar leaba mar chlúdach bog ionas gur féidir le duine luí go sóúil. Cuirtear braillíní ar an dtocht, agus bíonn adhairteanna ann chun ligean do dhaoine a gceanna a luí orthu. Anuas orthu sin, leagtar pluideanna chun daoine a choimeád te fad is atá siad ina gcodladh. Bíonn clár cinn ag barr an leaba. Go minic bíonn sé déanta d'ábhar bog ionas nach gortóidh daoine a gceanna fad is atá siad ag luí sa leaba.
Is féidir leapacha a fháil do dhuine aonair nó do bheirt nó níos mó. Cliabhán a ghlaoitear ar leaba do leanbh. Is féidir dhá leaba a nascadh le chéile chun leaba mór amháin a dhéanamh. Tá leapacha ann ina bhfuil inneall iontu chun ceann agus bun an leaba a ardú, ionas gur féidir le daoine léamh nó ithe sa leaba.
Is sa leaba a tharlaíonn comhriachtain de ghnáth.
Veain. Is gluaisteán é veain (nó "iomparán" nó "gluaisvaigín‎") ina n-iompraítear earraí nó chun grúpa daoine a iompar. Más earraí atá á n-iompar, ní bhíonn suíocháin san veain agus bíonn slí ann chun ualach nó lasta mór a iompar. Go minic ní bhíonn fuinneoga ar na hiomparáin a iompraíonn lasta. Ach má tá daoine á n-iompar, bíonn gá le suíocháin agus fuinneoga a bheith ann.
Is féidir le veain a bheith beag nó mór. Tugtar “veain” ar ghluaisteán nach bhfuil fuinneoga air agus a iompraíonn earraí ach atá cosúil le gnáthghluaisteán ina mbíonn daoine ag taisteal. Tugtar ”veain“ freisin ar ghluaisteán mór fada atá deartha chun lasta mór a iompar. Ní bhíonn iontu ach suíochán nó dhó don tiománaí agus cúntóir(í).
Baineann gnólachtaí feidhm as veaineanna go formhór mar bhíonn orthu earraí nó trealamh nó bearta nó rudaí eile a bhogadh ó áit go háit. Tá veaineanna an-oiriúnach don obair seo mar tá slí iontu chun lasta a iompar. Braitheann an geilleagar nua-aimseartha go huile is go hiomlán ar earraí a bhogadh ó áit go háit, mar sin tá veaineanna, leoraithe, agus trucailí fíorthábhachtach.
Téarma Gaeilge.
Deirtear gurb é Cathal Ó Sándair a chum an focal “iomparán” chun cur síos ar an gcineál gluaisteáin seo. Deirtear an focal “veain” sa Ghaeilge go minic, focal a tháinig go díreach ón bhfocal Béarla "van", ach tá fadhb ag baint leis an bhfocal áirithe seo. An fhadhb atá ann ná go bhfuaimnítear “an veain” díreach mar a fhuaimnítear “an bhean”, agus mar aon leis sin, is focail bhaininscneacha an dá fhocal. Is fusa idirdhealú a dhéanamh eatarthu sa scríobh ach ní féidir idirdhealú a dhéanamh eatarthu sa chaint. Cloistear tuairisc corruair ar Raidió na Gaeltachta faoi “veain mhór bhán” nó “sean veain shalach”. Tá sé ráite ag daoine gur cheap siad gur faoi bhean a bhí an scéal agus gur náireach an rud é go raibh lucht an raidió ag cur síos uirthi mar sin. Sin an fáth a mholtar leas a bhaint as an bhfocal "iomparán", in ainneoin gur annamh a chloistear é, ionas nach mbeidh aon mhíthuiscint mhí-ámharach ann.
999. Is uimhir éigeandála é 999. Baintear feidhm as an uimhir seo in Éirinn, sa Ríocht Aontaithe, sa Pholainn agus i Hong Cong agus i roinnt dtíortha eile nach bhfuil san Aontas Eorpach. Cuireadh tús leis an uimhir áirithe seo sa bhliain 1937 sa Ríocht Aontaithe.
Otharcharr. Baintear feidhm as otharcharr chun daoine tinne, daoine gortaithe agus mná seoil a thabhairt chuig ospidéal. Bíonn slí ann do lucht leighis agus fearas chun cuidiú leis an othar. Má tá an t-othar go dona leagtar ar shínteán é. Uaireanta leagtar an t-othar ar charbad (leaba a bhfuil rothaí fúithi) lena iompar idir an t-otharcharr agus áit eile.
Cuireann an t-othar é féin in iúl le soilse gorma agus le bonnán, go háirithe ar uair na práinne, agus bíonn sainchomharthaí agus dathanna speisialta uirthi. Glactar leis, má fheiceann tiománaithe otharcharr chucu, go gcaithfidh siad an bealach a fhágáil.
Is minic a bhaintear feidhm as ingearán más deacair an t-othar a thabhairt chuig ospidéal ar aon dóigh eile, agus bíonn ingearáin faoi leith ann chuige. Is féidir leo teacht anuas ar dhíon ospidéil.
Cláirseach. Is uirlis cheoil í an chláirseach nó an chruit. Téaduirlis atá ann, a phioctar leis na méara chun nótaí a dhéanamh. Is féidir feidhm a bhaint as mar chnaguirlis chomh maith. Bíonn caol, athshonadóir agus téada ar gach cláirseach, agus déantar na téada as níolón, snáithe caoláin, sreang nó síoda. Seinntear an chláirseach ar an nglúin, nó ar an talamh: braitheann sé ar airde na huirlise. Cláirseoir nó cruitire a thugtar ar cheoltóir a sheinneann an chláirseach.
Ceolfhoireann. Is ensemble ionstraimeach í ceolfhoireann, is é sin bailiúchán mór d'uirlisí cheoil agus ceoltóirí. Tugtar ceolfhoireann shiansach nó ceolfhoireann fhiolarmónach ar lán-cheolfhoireann, ina bhfuil suas go dtí céad ceoltóir. Braitheann méid agus baill na ceolfhoirne ar an bpíosa ceoil atá a sheinm aici.
De ghnáth, roinntear na huirlisí i gceithre ghrúpa:
Tugtar "stiúrthóir" ar an duine a dhíríonn na ceoltóirí.
Clogad. Ceannbheart crua a chaitear ar an gceann chun é a chosaint is ea clogad. Toisc go bhfuil an ceann leochaileach de bharr an inchinn a bheith sa chloigeann, ní mór an ceann a chosaint ó bhuillí troma a d'fhéadfadh an ceann a scoilteadh agus/nó díobháil a dhéanamh don inchinn. Tá clogaid á chaitheamh leis na cianta. Bhí agus tá fós clogaid á chaitheamh ag daoine i mbun comhraic. Caitheann tógálaithe clogaid chun a gceanna a chosaint ar thaismí ag láithreacha tógála. Caitear clogaid nuair a mbíonn daoine ag imirt spóirt nó nuair a mbíonn imeachtaí contúirteacha ar siúl acu. Caitheann rothaithe, gluaisrothaithe, tiománaithe gluaisteán rásaíochta, marcaithe, dreapadóirí agus a lán daoine eile nach iad clogaid agus iad ag taisteal nó ag gluaiseacht. Caitheann a lán imreoirí iomána, imreoirí haca, haca-oighear ach go háirithe, agus imreoirí cluichí eile clogaid ar eagla na heagla go mbuailfear ar an gceann iad agus iad ag imirt. Caitheann an lucht dóiteáin clogaid freisin mar chuid den chulaith acu nuair a mbíonn siad ag iarraidh tine a mhúchadh.
Cainéal. Is crann beag síorghlas é cainéal ("Cinnamomum verum"), arbh as Srí Lanca é ó dhúchas. Déantar spíosra de choirt an chrainn. Glaoitear cainéal ar seo freisin.
An crann féin.
Tá crainn cainéal 10-15 meadar ar airde. Tá cruth uibheach ar na duilleoga, 7–18 cm ar fhad. Tá na bláthanna eagraithe i bpanacal, tá dath glas orthu agus tá boladh faoi leith orthu. Tá caor beag corcra mar thoradh ar an gcrann. Bíonn síol amháin sa chaor.
Conas mar a bhaintear feidhm as.
Is é cainéal ceann de na spíosraí is mó a bhaineann daoine taitneamh as. Tá éileamh ollmhór air ar fad an domhain. Tá blas milis air agus dá bharr cuirtear ar bhia milis é de ghnáth. Critheann daoine cainéal ar bharr caife, ar chístí, ar bhreachtán, uachtar reoite agus ar a lán milseoga eile. Mar aon le sin, is maith le daoine é a mheascadh le sú úill te agus é a ól um Nollaig nó sa gheimhreadh.
Séamas V, Rí na nAlbanach. Bhí Séamas V (c. 10 Aibreán, 1512 - 14 Nollaig, 1542) ina Rí na hAlban ón dáta 9 Meán Fómhair, 1513 go dtí a bhás roimh am ag aois a tríocha, a lean briseadh na nAlbanach ag Cath Bhlàr Shalmhaigh. Ba í Máire an t-aon leanbh dlisteanach marthanach a bhí ag an Rí Séamas V. Ní raibh sí ach 6 lá d'aois, nuair a fuair a hathair bás, agus rinneadh Banríon na nAlbanach dí. 
Luthshaol.
Mac Rí Séamas IV na nAlbanach, agus an bhanphrionsa Margaret Túdar Shasana, rugadh é ar an 10ú Aibreán, 1512, i bPálás Ghleann Iucha, Labhdaidh an Iar, agus bhí se díreach 17 mhí déag d'aois nuair a maraíodh a athair ag Cath Flodden Field ar an 9ú Meán Fómhair 1513.
Tháinig sé i gcoróin sa Séipéal Ríoga i gCaisteal Sruighlea, ar an 21ú Meán Fómhair, 1513. Le linn a óige, rialaigh leasríthe an tír, ar dtús ba ea an chéad leasraí ná a mháthair, Margaret Túdar (deirfiúr an Rí Anraí VIII Shasana), go dtí gur athphós sí an bhliain dár gcionn, agus ina dhiaidh sin b'é John Stewart, 2nd Diúc Albany, a bhí ina leasraí. B'é John Stewart an dara duine le teacht i gcomharbacht ar Séamas V, i ndiaidh Alexander Stewart, deartháir óg an Rí. Sa bhliain 1525, ghlac Archibald Douglas, an 6ú Iarla Aonghas, leasathair an rí óg Séamas faoi choimeád, agus bhí sé mar phríosúnach fíorúil ar feadh trí bliana, a fheidhmiú cumhachta ar a son. D'éalaigh Séamas sa deireadh thiar thall sa bhliain 1528 agus coinneáil sé féin an tsriain chumhachta as sin amach.
Séamas IV Alba. Bhí Séamas IV (17 Márta, 1473 - 9 Meán Fómhair, 1513) ina Rí na nAlbanach ó 11 Meitheamh, 1488 go dtí a bháis. Meastar, de ghnáth, gur éirigh níos fearr leis mar rí ná an chuid is mó de na Stiúbhartaigh, ach tháinig críoch lena réimeas leis an mbriseadh tubaisteach ag Cath Flodden Field. 
Luathshaol.
Ba mhac Shéamais III agus agus Mhargrete na Danmhairge é, rugadh é i gCaisteal Sruighlea. is dócha. Mar léiroidhre chun choróin na hAlban, cheapadh é ina Diúc Bhaile Bhòid. Ní Rí na ndaoine a bhí ina athair agus bhí ar dhá reibiliún a chur faoi chois.
Le linn an dara ceannairc, chuir na reibiliúnaithe Séamas, agus é in aois a cúig déag, 
chun tosaigh mar cheannaire ainmniúil. 
Maraíodh a athair, ag troid in aghaidh na reibiliúnach ag Blàr Allt a' Phuill Sheilich, ar an 11 Meitheamh, 1488, 
agus ghlac Séamas an rìchathair agus corónaíodh é ag Sgàin ar 24 Meitheamh. Nuair a fuair sé amach an ról indíreach a bhí aige i mbás a athair, shocraigh sé ar aithrí a dhéanamh as a chuid pacaí. Ón dáta sin ar aghaidh, chaitheadh sé "'cilicium", sé sin léine ghruaige, déanta as slabhra trom iarainn, thar a chuim, in aice leis an gcraiceann, i rith an Carghais.
Glóthach. Bia bog milis is ea glóthach. Itear mar mhilseog é. Itear fuar é. Itear leis féin é nó le bia eile amhail uachtar reoite nó breachtán. Is maith le leanaí agus daoine óga é ach go háirithe, ach déanta na fírinne, is féidir le gach duine é a ithe.
Déantar an púdar a mheascadh le uisce te chun glóthach a dhéanamh. Doirtear an glóthach te i mhúnla glóthaí chun cruth faoi leith a thabhairt dó. Ligtear dó fuarú ar feadh tamall ionas go táthóidh an leacht le chéile. Bíonn glóthach ar fáil i mblasanna agus dathanna éagsúla. Nuair a mbíonn glóthach ag suí ar mhias leis féin, bíonn sé longadánach agus bíonn tréith athscinmeach aige.
Glóthach meisiciúil.
Is féidir fiúigil glóthaí (.i. deochanna beaga biotáille déanta de ghlóthach a dháiltear i ngloiní beaga) a dhéanamh trí alcól a mheascadh isteach i nglóthach fad is atá sé á ullmhú. Go minic measctar vodca, rum nó "tequila" sa ghlóthach. Doirtear an leacht meisciúil seo i shoithigh bheaga agus itear iad ag cóisir nó i dteach tábhairne.
Bocaire. Is bairín beag arán é bocaire nó muifín. Bíonn cuma orthu ar nós cístí beaga ach ní bhíonn siad chomh milis is a bhíonn cístí nó borróga. Ní bhíonn clúdach siúcra nó uachtar ar mhullach na mbocairí de ghnáth. Fuineadh sa Bhreatain Bheag ar dtús iad san aonú aois déag.
Bíonn comhábhair faoi leith i mbocairí de ghnáth chun blas áirithe a thabhairt dó. I measc na hábhair a mheasctar iontu, bíonn fraocháin ghorma, cnapóga seacláide, caramal, sútha talún, cainéal, puimcín, cnónna, banana, oráistí, cuiríní, péitseoga, sútha craobha, almóinní, leamhachán agus meacain dhearga. Itear bocairí mar scroid ar maidin ach is féidir iad a ithe am ar bith i rith an lae mar scroid mhilis.
Gléas bearrtha. Gléas chun gruaig agus bruth féasóige a bhearradh d'aghaidh fir is ea gléas bearrtha. Cuireann aibhléis ag gluaiseacht iad. Tá siad beag go leor ionas gur féidir le fear greim a fháil air i lámh amháin. Bíonn lanna ar bharr an ghléis a bhogann timpeall agus a ghearrann an bruth féasóige. Díoltar scuab beag leis an ngléas chun na lanna a ghlanadh tar éis don fhear é féin a bhearradh. Mura ghlantar an gléas go rialta, beidh an gléas pulctha le míreanna ghruaige agus ní fheidhmeoidh sé.
Kathryn D. Sullivan. Is iarspásaire Meiriceánach agus geolaí í Kathryn Dwyer Sullivan (a rugadh ar an 3 Deireadh Fómhair 1951 i bPaterson, New Jersey sna Stáit Aontaithe). Comhalta foirne ar trí mhisean sa spás, chuaigh Sullivan ar shiúlóid spáis ar 11 Deireadh Fómhair 1984, an chéad uair a chuaigh bean Mheiriceánach ag siúl sa spás (chuaigh an Rúiseach Svetlana Savitskaya ar shiúlóid spáis ar 25 Iúil 1984).
Soundgarden. Rac bhanna Meiriceánach a bhí i Soundgarden, agus iad ar cheann de na grúpaí ba mhó as Seattle a bhain cáil dhomhanda amach i rith na nóchaidí. Aicmítear iad i gcónaí mar ghrúpa "grúinse", cé go raibh fuaim ní ba chasta acu. Mhair siad mar bhanna idir na blianta 1984 agus 1997, agus bhí tionchar suntasach ag a gcuid ceoil ar cheoltóirí a tháinig ina ndiaidh.
Tar éis deireadh an bhanna, bhunaigh Chris Cornell an grúpa nua Audioslave le triúr ón bhanna Rage Against the Machine, ach tá sé ag taifead mar cheoltóir aonair arís. Ghlac an drumadóir Matt Cameron áit le Pearl Jam, banna mór le rá eile as Seattle.
Herta Müller. Scríbhneoir is ea Herta Müller (rugadh ar an 17 Lúnasa 1953 í), a bhain amach Duais Nobel na Litríochta sa bhliain 2009. Is as an Rómáin di, ach is le Gearmáinis a tógadh í, agus scríobhann sí i nGearmáinis. Bhí a hathair ina bhall den Waffen SS agus an Dara Cogadh Domhanda ar siúl, rud a raibh tionchar nach beag aige ar a saol agus a saothar. Tá an chodarsnacht idir an faisisteachas ina saol pearsanta agus an cumannachas inar fhás sí aníos tábhachtach ina cuid oibre. Deirtear gurb í Müller guth na cosmhuintire díshealbhaithe san Eoraip.
A muintir is a saol.
Saolaíodh Herta Müller i Nitzkydorf in aice le Timişoara in Iarthar na Rómáine. Bhí a seanathair ina fheirmeoir shaibhir agus ina fhear ranna roimh theacht na gcumannach i gcumhacht sa tír, ach nuair a bunaíodh an phoblacht Shóisialach, baineadh a chuid maoine de. Maidir le hathair Herta, chuaigh sé chun cogaidh in aghaidh an Aontais Shóivéadaigh ina bhall den SS, agus i ndiaidh an chogaidh, bhí sé ag obair ina thiománaí leoraí. Chaith máthair Herta tréimhse fhada i ndaorbhroid san Aontas Sóivéadach. I ndiaidh di an mheánscoil a chríochnú chuaigh Herta chun na hollscoile leis an léann Gearmánach agus Rómánach a staidéar, agus sa bhliain 1976, thosaigh sí ag obair ina haistritheoir i monarcha. Trí bliana ina dhiaidh sin, áfach, dhiúltaigh sí cabhrú leis an rúnseirbhís slándála, an "Securitate", agus thug an mhonarcha bata agus bóthar di. Ina dhiaidh sin, chaithfeadh sí a cuid a shaothrú ag déanamh spailpeanna múinteoireachta anseo agus ansiúd, ag múineadh Gearmáinise go príobháideach. Sa bhliain 1982, foilsíodh an chéad leabhar léi, an díolaim ghearrscéalta úd "Niederungen", sa Rómáin, ach rinne an chinsireacht an-sceanairt ar an leabhar. Tháinig an leagan iomlán i gcló sa Ghearmáin dhá bhliain ina dhiaidh sin, ón teach beag foilsitheoireachta úd "Rotbuch Verlag". Sa bhliain 1987, d'éalaigh Müller agus a fear céile, Richard Wagner, scríbhneoir Gearmáinise eile ón Rómáin, go dtí an Ghearmáin. Ina dhiaidh sin, bhí sí ina scríbhneoir cónaitheach ina lán ollscoileanna. Tá cónaí uirthi i mBeirlín inniu.
The 90s Network. Is craolachán faoi leith é The 90s Network. Is é an chéad craolachán ar domhan a sheinneann ceol ó na 1990í amháin. Thosaigh sé ag craoladh i mí Dheireadh Fómhair 2008 go dtí mí Eanáir 2009. Fuair siad ceadúnas sealadach eile agus thosaigh siad ag craoladh don dara huair ag 00.00 Dé hAoine 9 Deireadh Fómhair 2009. Cuireann an fhoireann na cláir i láthair ó sciobóil sa gharraí ar chúl teach Mike O'Brien, an té a bhunaigh "The 90s Network". Craolann siad ar fad ceantar Bhaile Átha Cliath ar an mhinicíocht 107.3FM agus ar an ngréasán domhanda ar an suíomh atá acu http://www.the90snetwork.co.uk/ . Tá siad ag bailiú airgead an dara dreas ar son Ospidéal Naomh Muire um Leanaí Breoite i gCromghlinn i mBaile Átha Cliath.
Séamas II, Rí na nAlbanach. B'é Séamas II Rí na nAlbanach (16 Deireadh Fómhair, 1430 - 3 Lúnasa, 1460) ó 1437 go dtí 1460.
Mac Rí Shéamais I agus Joan Beaufort (iníon John Beaufort, 1ú Iarla Somerset agus Margaret Ollainn) ab ea é. 
Bhí leathchúpla níos sine aige, Alexander Stewart, Diúc Bhaile Bhòid (Béarla: Rothesay), a d'fhan beo fada go leor chun ridireacht a fháil, ach fuair sé bás agus é ina leanbh. Fuair Séamas an leasainm " Fiery face" mar gheall ar an bhall broinne flanndearg feiceálach ar a aghaidh. Mac leis ba ea an rí Séamas III.
Breosla. Is éard atá i gceist le breosla ábhar ar bith a dhóitear nó a athraítear chun fuinneamh nó teas a fháil uaidh. Is iomaí cineál breosla atá ann, leacht, gás agus solad. Dóitear adhmad mar bhreosla ar fud an domhain. Is amhlaidh gurb é seo an breosla is sine a bhain daoine feidhm as. Dónn daoine breosla eile amhail artola chun inneall a chur ag gluaiseacht; gás chun tithe a théamh agus bia a chócaireacht. Sa lá atá ann inniu faightear fuinneamh ó bhreoslaí eithneacha.
Is breosla é bia freisin. Faigheann daoine agus ainmhithe fuinneamh ó bhia. Tiontaítear an bia go fuinneamh sna cealla.
Ag deireadh na dála, eascraíonn an fuinneamh go léir atá ar fáil i mbreoslaí ón ghrian.
Cliabhán. Is leaba bheag i gcóir leanaí é cliabhán. Cuirtear leanaí atá díreach saolaithe ina gcodladh i gcliabháin go dtí go mbíonn siad b'fhéidir bliain d'aois.
Scátaí lannrollála. Is bróga iad scátaí lannrollála ar a bhfuil ceithre roth i líne fúthu de ghnáth. Caitear iad nuair a theastaíonn ó dhuine scátáil. Bíonn ceap orthu freisin a fheidhmíonn mar choscán ionas gur féidir leis an té atá ag scátáil stad nó moilliú. Glaoitear "Rollerblades" orthu freisin ach is ainm trádála é sin.
Borróg. Is císte beag milis é borróg agus cruth ciorclach uirthi de ghnáth. Bíonn sí beag go leor ionas gur féidir le duine í a choinneáil ina lámh. Fuintear i gcupán páipéir í, agus cuirtear siúcra, uachtar buailte nó maisiú eile uirthi. 
Itear í léi féin nó i dteannta tae nó caife. Bíonn éileamh ar bharróga ag cóisirí páistí.
Comhábhair.
Déantar borróga le him, uibheacha, siúcra agus plúr, mar a dhéanfaí císte. Tá comhábhair éagsúla iontu ar nós seacláide, cnónna, úlla, rísíní is rudaí eile chun blas faoi leith a thabhairt dóibh.
Séamas I, Rí na nAlbanach. Bhí Séamas I (10 Nollaig, 1394 - 21 Feabhra, 1437) ina rí ainmniúil ar Albain, ó 4 Aibreán, 1406 go dtí go bhfuair sé bás, cé nár chleacht sé rialú éifeachtach go dtí Mí na Bealtaine 1424.
Chaith sé an chuid ba luaithe dá chuid réimis mar phríosúnach i Sasana. Ar a scaoileadh, rinne sé iarracht monarc láidir lárnaithe a chruthú in Albain, agus feallmharaíodh é ag aicmí uaisle easaontacha.
Roibeard III, Rí na nAlbanach. An mac is sine a bhí ag an Rí Roibeard II ba ea Roibeard III, ba í Elizabeth Mure a mháthair. Bean luí nó máistreás an Rí Roibeard II a bhí inti.
Phós a thuismitheoirí go foirmiúil circa na bliana 1349, agus 
de réir sin, dlisteannaíodh Roibeard II. Bhí siad pósta roimhe sin, sa bhliain 1336, ach bhí amhras ann nach raibh an pósadh de réir Dlí na hEaglaise nó neamhchanónta.
One Flew Over The Cuckoo's Nest. Is úrscéal é One Flew Over The Cuckoo's Nest le Ken Kesey. Scríobh sé an t-úrscéal sa bhliain 1959 agus foilsíodh sa bhliain 1962 é. Tá an scéal suite in ionad sláinte intinne in Oregon, sna SAM. Insíonn sé scéal an phríomhcharachtair, Randall P. McMurphy, fad is atá sé san ionad agus an dóigh a fhaigheann sé an lámh in uachtar ar na hothair eile atá ina gcónaí san ionad. Insítear an scéal trí shúile duine eile sa scéal, Chief Bromden.
Rinneadh scannán de sa bhliain 1975 a stiúir Milos Forman. Bhí Jack Nicholson mar Randall P. McMurphy sa scannán. Bronnadh duais Oscar air Nicholson de bharr feabhas a léiriú sa scannán. Bhuaigh an scannán cúig Oscar ina iomlán, duais Nicholsan san áireamh.
Calóga arbhair. Is gránach a itear ar maidin de ghnáth iad calóga arbhair. Doirtear isteach i gcuach iad, doirtear bainne nó iógart anuas orthu agus itear le spúnóg iad. Tá dath buí orthu agus tá siad briosc. Rinne "Kelloggs" ar dtús iad ag deireadh an naoú aois déag. 
Déantar as grán buí iad. Itear go forleathan iad mar chuid na maidine. Is féidir torthaí amhail sútha craobh, sútha talún, banana agus araile a ithe leo freisin.
Conspóidí.
I Nollaig 2017, dúirt an comhlacht "Kelloggs" go mbeadh siad chun gearradh siar ar an méid siúcra a chuireann siad lena mbricfeastaí gránacha.